LINNAKE ― OSA II TURVAN TAI SELVIYTYMISEN PAIKKA
Mihin tapoihin lankeat uudestaan haastavassa tilanteessa?
Oletko koskaan ajatellut, mitkä asiat pitävät elämääsi otteessaan?
Puhuin miesten konferenssissa miehen teistä.
Saarnan nimi on: "Ole mies paikallasi".
Vaikka puhun miehille, uskon, että samat periaatteet pätevät kaikkiin.
EDELLISESSÄ JAKSOSSA:
Snl. 21:2. "Kaikki miehen tiet ovat -
hänen omissa silmissään oikeat, mutta Herra tutkii sydämet."
Mitähän nuo linnakkeet, joihin olet turvannut, ovat elämässäsi?
Mitä asioita olet elämässäsi käyttänyt pakoreitteinä?
Yleinen linnake ihmisten elämässä on huono taloudenpito, -
kykenemättömyys ottaa vastuuta valinnoista -
sekä lyhytnäköisyys tekemiemme valintojen suhteen.
Ylpeys voi ilmetä haluttomuutena oppia, -
ylimielisenä käytöksenä tai nöyryyden puutteena.
Ylpeys on todella rumaa, kun sitä katsoo, -
mutta surullista kyllä emme huomaa sitä, -
koska omissa silmissämme kaikki tiemme ovat oikeita.
Istumme lamautuneina kuvitellen, ettemme voi muuttaa elämäämme.
Mies, älä anna kateuden ja himon päästä sinusta voitolle.
Opettele olemaan tarpeeksi vahva, että voit iloita siitä, -
että toiset menestyvät.
Ehkä ei myöskään ole liian myöhäistä -
alkaa valloittaa linnaketta ja rakentaa omaa elämääsi.
Snl. 21:28:ssa puhutaan miehestä, joka puhuu liikaa.
"Valheellinen todistaja hukkuu, -
mutta kuunteleva mies saa aina puhua."
Nostan esiin kaikki kohdat, joissa puhutaan miehestä.
Kuunteleva mies on tässä mies, joka kuuntelee valheita ja juoruja.
Tässä on usein kyse miehestä, jolla on pieni sielu -
ja joka kuuntelee ja kertoo tarinoita.
Tunnemme usein olevamme suurempia, -
jos saamme jonkun muun näyttämään pienemmältä.
Tämä on silkkaa valhetta ja linnake, johon monet turvaavat.
Yksi suurimmista palveluksista, jonka voit itsellesi tehdä, -
on päättää olla kuuntelematta mitään tuollaista.
Rakastan yllätyksiä. Minusta on hauskaa, -
etten tiedä mitään Australian julkkiksista, -
jotka kaikki muut tuntevat.
En halua kuulla juoruja ja levittää niitä, -
koska juoruista kiinnostuneet ihmiset -
yrittävät vain peittää omaa epävarmuuttaan.
He kuvittelevat olevansa jotain, koska tietävät jotain jostakusta.
En halua olla tällaisten ihmisten seurassa, -
enkä todellakaan halua olla itse sellainen.
Pastorina on erittäin tärkeää, että olen luottamuksen arvoinen -
enkä kerro ihmisten asioita eteenpäin.
Vaikkei omassa työssäsi olisikaan yhtä tärkeää olla luotettava, -
se liittyy elämääsi kristittynä ja sisäiseen olemukseesi.
On hyvä oppia joskus sulkemaan korvansa, -
ei vain seurakunnassa vaan vaikka pihalla naapureiden kanssa.
Seuraavaksi puhutaan miehestä, joka kovettaa kasvonsa.
Jae 29: "Julkeiksi [engl. koviksi] tekee jumalaton kasvonsa, -
vakaiksi tekee oikeamielinen tiensä."
Surullista. Jumalaton voi merkitä eri asioita eri ihmisille.
Joillekin julma hirmuhallitsija on jumalattomuuden perikuva, -
mutta jumalaton voi olla myös kaksinaamainen ihminen, -
joka ei ole sitä, miltä näyttää.
Raamattu sanoo, että jos asiat eivät ole kohdallaan, -
ihmisen kasvot kovettuvat.
On hienoa nähdä vanhoja miehiä, jotka ovat täynnä armoa ja iloa.
He ovat käyneet läpi monenlaisia aikoja ja taisteluja.
Jotkut ovat jopa taistelleet hengestään sodassa, -
ja silti heissä on iloa ja armoa.
Toisaalta elämä saa monet kovettamaan kasvonsa.
Kokemukseni mukaan ensimmäinen merkki siitä, -
että joku on menettämässä otteensa Jumalasta -
tai ettei hänen sydämensä ole enää mukana asioissa, joita hän tekee, -
on anteliaisuuden ja ilon häviäminen elämästä.
Mies kovettaa usein kasvonsa ja ulkomuotonsa, -
koska hän on epätoivoisen onneton.
Ihminen, joka on kovettanut kasvonsa, ei osaa ilmaista iloa -
ja on unohtanut, miten nauretaan.
Hän ei halua, että häntä lähestytään.
Kaikki tämä vaikuttaa elämämme ja kotimme ilmapiiriin.
Tällainen on mies, joka kovettaa kasvonsa.
Olipa siis kyse syyllisyydestä, eksymisestä, laiskuudesta -
tai toiselle kuuluvien asioiden himoitsemisesta, -
tai jos elämä on saanut sinut kovettamaan kasvosi, -
tiedän, että meillä voi olla linnakkeita, jotka tuovat turvaa.
Kaikilla ei välttämättä ole juuri näitä, joista olen puhunut, -
mutta kaikilla on ainakin ollut linnakkeita elämässään.
Meistä saattaa tuntua, että ne ovat osa meitä.
Haluan muistuttaa teitä Pyhän Hengen voimasta.
Raamattu antaa vastauksia siihen, miten voimme nujertaa linnakkeita.
"Kaikki miehen tiet ovat hänen omissa silmissään oikeat."
"Miehen mielestä on oikea monikin tie, joka lopulta on kuoleman tie."
Jotkin valintamme ja päätöksemme vaikuttavat meistä oikeilta -
ja tuntuvat hyviltä ideoilta, mutta niillä on kauheat seuraukset.
Tämä onkin hyvä syy kertoa lempitarinani.
Kaikki teistä eivät ole vielä kuulleet sitä.
Nuorena pastorina saarnasin usein pienillä paikkakunnilla.
Yövyin saarnamatkoillani yleensä pastorin kotona.
Pienessä talossa on usein vain yksi kylpyhuone, jota kaikki käyttävät.
Sunnuntaisin koko perhe valmistautuu jumalanpalvelukseen.
Päätin nousta todella aikaisin ja selvitä aamutoimistani nopeasti, -
jotta kylpyhuone olisi sitten muiden käytettävissä.
Ihmiset olivat usein vieraanvaraisia, -
ja niinpä minulle oli varattu huoneeseen oma saippua ja pyyhe.
Minusta oli hyvä idea ottaa pukuni ja muut pyhävaatteet mukaani, -
kun menin suihkuun, koska silloin voisin laittaa itseni valmiiksi -
ennen kuin muut heräisivät. Olin juuri käynyt suihkussa -
ja valmis pukeutumaan ja lähtemään kirkkoon, -
kun huomasin jättäneeni pyyhkeeni vierashuoneeseen.
Monikin tie voi siis vaikuttaa oikealta, mutta johtaa tuhoon.
Olin läpimärkä, ja minulla oli mukanani vain kauluspaita ja puku.
Ainoa ratkaisu, jonka keksin, oli katsoa, oliko kukaan hereillä.
Kylpyhuone oli pitkän käytävän päässä, -
ja sen toisessa päässä olivat vierashuone ja toinen makuuhuone.
Oli aikainen aamu, ja kurkistin ovenraosta.
Oli hiirenhiljaista, ja kaikki talossa vaikuttivat nukkuvan.
Otin pukuni toiseen käteen ja valmistauduin hakemaan pyyhkeen.
Tarkistin vielä, että reitti oli selvä, -
otin askeleen taaksepäin ja päätin rynnätä liikkeelle.
Kuvittelin ehtiväni ovelle ennen kuin kukaan ehtisi liikahtaakaan.
Olin läpimärkä, ja lattia oli puuta.
Vannon, että tämä on totta. En kertonut tästä kenellekään -
15 vuoteen enkä ole vieläkään kertonut, missä tämä tapahtui.
Minä, saarnaajavieras, lähdin siis juoksemaan täyttä vauhtia -
alasti ja vettä valuen puulattian yli käytävän toiseen päähän.
Sitten näin, kuinka makuuhuoneen ovenkahva alkoi liikkua.
Minulla oli kaksi vaihtoehtoa: jatkaa ja toivoa ehtiväni -
tai kääntyä takaisin sinne, mistä olin tulossa.
Valitettavasti totesin, etten ehtisi perille, -
joten käännyin ympäri täydessä vauhdissa mennäkseni takaisin.
Yritin tehdä täyskäännöstä puulattialla ja kaaduin.
Olin alasti ja nöyryytetty.
Kuulin oven avautuvan hitaasti -
ja sulkeutuvan jälleen.
Poimin vaatteeni lattialta ja menin nolona takaisin huoneeseeni.
Tuntia myöhemmin istuin aamiaisella -
perheen äidin, isän ja parin teini-ikäisen lapsen kanssa.
Kukaan ei sanonut mitään, enkä minä koskaan ottanut asiaa puheeksi.
En vieläkään tiedä, kuka avasi oven ja mitä hän näki.
Tiedän vain, että "miehen mielestä on oikea monikin tie, -
joka lopulta on kuoleman tie."
Mitä tulee elämän vakaviin asioihin, -
jos emme koskaan käsittele linnakkeitamme, -
mekanismeja, joista pidämme kiinni, totumme elämään kahta elämää.
Jos emme hankkiudu niistä eroon, niillä on huono vaikutus elämäämme.
Niiden hintana voi olla kovat kasvot ja ilon puuttuminen -
sekä läpimurtojen puuttuminen elämästä.
Olemme alkaneet seurakunnassamme puhua Pyhästä Hengestä -
ja miten Pyhän Hengen voima voi auttaa meitä asioissa, -
joita emme voisi omassa voimassamme voittaa.
Rakastan 2. Korinttilaiskirjeen 10. luvun jakeita 4―5.
Niissä puhutaan Pyhästä Hengestä.
"sillä meidän sota-aseemme eivät ole lihalliset, vaan -
ne ovat voimalliset Jumalan edessä hajottamaan maahan linnoituksia.
Me hajotamme maahan järjen päätelmät ja jokaisen -
varustuksen, joka nostetaan Jumalan tuntemista vastaan, -
ja vangitsemme jokaisen ajatuksen kuuliaiseksi Kristukselle."
Käydään nämä jakeet läpi lopusta alkuun.
Tässä puhutaan siis ajatusten vangitsemisesta kuuliaisiksi.
Sitä ennen puhutaan varustuksista ja päätelmistä.
Ja lopulta puhutaan linnoituksista.
Mielen uudistuminen, Pyhän Hengen voiman ymmärtäminen, -
Jumalan tahdon salliminen elämässä -
ja muuttuminen "mielenne uudistuksen kautta"; -
kaikki nämä auttavat meitä olemaan mukautumatta tähän aikaan.
Ajattelutavan muuttaminen ja mielen uudistus ovat -
jatkuvia prosesseja, jotka eivät tule koskaan valmiiksi, -
mutta ne saa aikaan Pyhän Hengen voima.
Jos annamme ajatusten laukata vapaasti, -
niistä tulee varustuksia eli hallitsevia ajatuksia, -
jotka alkavat hallita meitä.
Jos emme tee asialle mitään, niistä tulee päätelmiä.
Ne alkavat tuntua järkeviltä, koska tiemme ovat mielestämme oikeita.
Alamme puolustaa päätelmiämme, koska ne vaikuttavat oikeilta.
Lopulta päätelmistä tulee linnoituksia, joilla on ote meistä.
Sodankäyntimme ase, jonka avulla voimme voittaa -
syyllisyyden, sydämen eksymisestä johtuvan epäuskollisuuden,
pienuuden tunteen, joka saa osallistumaan vääriin puheisiin, -
asiat, jotka ovat saaneet meidät kovettamaan kasvomme, -
ylpeyden, jota ei edes huomaa, koska se tuntuu niin oikealta, -
on Pyhän Hengen voima. Sen avulla voimme voittaa linnoitukset.
Siksi haluan meidän seurakuntana uskovan, -
että Pyhä Henki voi vaikuttaa ihmisiin tuoreella tavalla.
Uskon, että siitä seuraa uudistus ja ihmeellisiä muutoksia.
Se muuttaa sydämet eläviksi ja murskaa joitakin niistä asioista, -
jotka meistä vaikuttavat oikeilta. Jumala voi luoda uutta, -
ja voimme voittaa linnoitukset, joihin ennen turvasimme.
Paavali sanoo hienosti: "Puheeni ja julistukseni -
ei pyrkinyt vakuuttamaan viisaudellaan -
vaan ilmensi Jumalan Hengen voimaa." (1. Kor. 2:4)
Ollaan Pyhän Hengen miehiä, jotka uskovat, -
että Jumala voi yhä muuttaa meidät sisältä käsin.
Ei alistuta vanhoihin ajattelutapoihin -
eikä kuvitella, että ne ovat muuttumaton osa meitä.
Ei anneta asioiden voittaa meitä sisältä päin, -
niin että eksymme kauas Jumalasta, Jumalan huoneesta, -
vaimostamme tai lastemme tulevaisuudesta.
Ollaan miehiä paikallamme ja päätetään, millaisia haluamme olla.
Eletään Pyhän Hengen voimassa.
Annoin saarnalleni nimeksi "Ole mies paikallasi", -
koska joskus huomaan, että minun miehenä on ryhdistäydyttävä, -
koska se, joka on minussa, on suurempi kuin se, -
joka on minua vastaan. Minun on uskottava, -
että pystyn voittamaan asiat, jotka pidättelevät minua.
Onko elämässäsi asia, joka näyttää omasta mielestäsi oikealta, -
mutta vaikuttaa huonosti ihmissuhteisiisi tai talouteesi -
tai johonkin muuhun asiaan elämässäsi?
Koska katsomme maailmaa omien silmiemme kautta, -
keksimme aina syyn sille, miksi asiat ovat niin kuin ovat.
Jos elämme sen mukaan, mikä meistä näyttää oikealta, -
emme pysty voittamaan elämässämme olevia linnoituksia.
Meidän on katsottava asioita Jumalan näkökulmasta -
ja annettava Hänen toimia elämässämme.
Silloin meissä vaikuttaa Pyhän Hengen voima, -
joka on suurempi kuin asiat, jotka ovat meitä vastaan.
Jos sinulla on tapana tuhlata rahaa tai jos jostain syystä -
eksyt kauas rakkaistasi tai Jumalan suunnitelmasta, -
voit voittaa nämä asiat Jumalan voimassa ja Jeesuksen nimessä.
Raamattu sanoo, että jokainen polvi notkistuu -
ja jokainen kieli tunnustaa, että Jeesuksen nimi -
on kaikkien linnakkeiden yläpuolella.
Jeesuksen nimi on vahvempi kuin mikään sairaus, tapa tai addiktio.
Se on vahvempi kuin mikään, mikä yrittää saada meidät -
kiertämään samaa vuorta uudelleen ja uudelleen.
Jumalan voimassa voimme olla miehiä paikallamme -
ja voittaa mahdottomilta tuntuvat asiat.
Jumalalle kaikki on mahdollista.
Anoreksia määrää päiväsi kulun, mitä teet ja kuka olet.
Alaluokilla olin hyvin tietoinen itsestäni ja kehostani ja siitä, -
mitä minusta ajateltiin. En vielä tajunnut, mistä oli kyse.
Etsin ulkonäöstäni asioita, jotka voisin korjata.
Toiset voivat nähdä luut, mutta itse näkee vain, mikä on vialla.
Ihmiset alkavat huomautella ja huolestua, -
mutta se on helppo sivuuttaa, koska tavallaan tietää, mitä tekee.
Eräänä aamuna menin keittiöön ja pyörryin lattialle.
Tajusin, etten voinut enää peitellä asiaa, -
se ei ollut enää oma salaisuuteni.
Hoidolla paino saadaan nousemaan, mutta on itse päätettävä -
alkaa käsitellä sisäisiä ongelmia sen sijaan, -
että yrittäisi hallita ulkoisia asioita.
Silloin sisäisten asioiden käsittely alkaa.
Olin kuullut kavereilta "sisarkunnasta" -
ja jokin sisälläni sanoi, että minun oli mentävä sinne.
Muistan kuulleeni sanat "Nouse ylös".
Jokin minussa muuttui, ja itkin koko kotimatkan.
Jokin sanoi: "Tule sellaisena kuin olet, sovit joukkoon."
Muistan kokeneeni välähdyksen iloa, puhdasta iloa ja vapautta.
Ymmärsin, että tässä vuoressa on toinenkin puoli.
Olen 25-vuotias, ja tämä on ollut suuri osa elämääni.
Jumala haastaa minua ajattelemaan, että tämä on minun tarinani, -
joka muuttuu edelleen.
Hillsongin uusin levy "Cornerstone" (Kulmakivi) -
tarjoaa seurakunnille uusia, tuoreita lauluja, -
jotka korottavat Jeesusta ja rohkaisevat ihmisiä kaikkialla -
löytämään toivon Jeesuksessa olosuhteista riippumatta.
Tukijamme saavat Cornerstone- levyn lahjaksi.
Yli 45 dollarin lahjoituksesta saat lisäksi levyt -
"Forever reign" ja "We have a Saviour".
Katso uusimmat tarjouksemme tukijoillemme -
osoitteesta www.hillsongtv.com/partner.
Huudan nimeäsi pimeydessä -
ja katson, kun kirkkautesi ilmestyy.
Rajaton ja loppumaton on voimasi.
Oikeudenmukaisuus ja totuus ovat hyveitä, -
aivan liian suuria sanoillemme.
Mielemme ei voi ymmärtää loistoasi, -
kaikkea sitä, mitä olet.
Mutta Jumalamme -
on tehnyt suuria tekoja, -
Jumalamme -
on kaikkea suurempi.
Ihmeet ovat muistomerkki -
ja lupaus suurista teoista, joita teet.
Olet Luoja, saatat kaiken loppuun.
Jumalamme -
Jumalamme on tehnyt suuria tekoja, -
Jumalamme -
on kaikkea suurempi.
Jumalamme -
Jumalamme on tehnyt suuria tekoja.
Jumalamme -
on kaikkea suurempi.
Kaikki ylistys nimellesi, -
korotamme Sinua.
Kaikki ylistys nimellesi ikuisesti.
Kaikki ylistys nimellesi, -
korotamme Sinua.
Kaikki ylistys nimellesi ikuisesti.
Colour-sisarkunnassa naiset käyttävät sitä, mitä heillä on -
muuttaakseen elämäänsä. Nostamme asioita esiin -
ja etsimme ratkaisuja niille, joiden ääntä ei kuulla.
Jos yksi nainen voi muuttaa maailmansa, -
kuvittele, mitä ryhmä naisia voi tehdä.
Ihmiset, jotka Herra on uskonut meille, -
eivät ole tulleet katsomaan meitä tai ohjelmaamme.
He katsovat Jeesukseen. Meillä ei ole muuta vaihtoehtoa.
He kiipeävät hartioillemme ja sanovat:
"Me olemme osa historian parasta sukupolvea, -
joka muuttaa maailman."
"Minä olen sisarkunta" on julistus, se on naisten kasvava liike.
Olitpa kuka tahansa ja missä tahansa, ole siunattu.
Yhdessä, Kristuksen kanssa voimme saavuttaa kaiken.
Rauhan, valon ja rakkauden vallankumous ― Colour 2013
Uskon, että Jumalalla on hieno suunnitelma sinulle.
Saatat ajatella, etten edes tunne sinua.
Tunnen kuitenkin Jumalan, joka rakastaa sinua -
ja jolla on suunnitelma sinua varten.
Vaikka elämäsi olisi täynnä kipua ja tuhoa, -
voit löytää tien eteenpäin Kaikkivaltiaan Jumalan avulla.
Jeesuksen tähden sinulla on tulevaisuus ja toivo.
Jumala siunatkoon sinua. Nähdään ensi kerralla!
Suomennos: Anni Joukanen